DALYKO, DALYKO KURSO AR MODULIO KEITIMO TVARKA

1. Keitimai atliekami pagal galimybes, atsižvelgiant į tvarkaraštį, mokinių skaičių grupėje, tarifikacinius pasikeitimus, pageidaujamo pakeitimo motyvaciją ir kt. Vieno dalyko pakeitimas gali daryti įtaką kitų dalykų (mokytojų, grupių) pasikeitimui.

2. Keisti ar naujai pasirinkti dalyką, kursą, modulį mokėjimo lygį, grupę galima vieną kartą per mokslo metus: III klasės 1-ojo arba 2-ojo ir/arba IV klasės 1-ojo pusmečio pabaigoje, jei tai neprieštarauja pirmam punktui.

3. Mokinys, pageidaujantis atlikti pakeitimus:

3.1. su klasės vadovu aptaria ugdymo plano, grupių pakeitimų galimybes ir pildo specialios formos motyvuotą prašymą gimnazijos direktoriui. Prašymo formą išduoda direktoriaus pavaduotoja ugdymui;

3.2. klasės vadovas organizuoja atitinkamo dalyko mokytojo, mokinio ir tėvų(rūpintojų) bendrą susitikimą, aptaria numatomo pakeitimo priežastis ir galimybes, užbaigia pildyti prašymą.

3.3. Prašymas pateikiamas direktoriaus pavaduotojai ugdymui ir registruojamas raštinėje:

iki lapkričio vidurio, jei pakeitimus nori atlikti pirmojo pusmečio pabaigoje;

iki balandžio vidurio, jei pakeitimus nori atlikti mokslo metų pabaigoje.

4. Turint nepatenkinamą įvertinimą, keisti mokėjimo lygį į aukštesnį negalima.

5. Gimnazijos direktoriaus pavaduotoja ugdymui koreguoja mokinio individualų ugdymo planą, numato keitimo galimybes, paskelbia gimnazijos mokiniams ir mokytojams numatomus pasikeitimus grupėse bei atsiskaitymo ir įskaitų išlaikymo laikotarpius.

6. Mokinys iki nurodytos datos išlaiko įskaitas. Neišlaikius įskaitų, keitimai neatliekami.

7. Gimnazijos direktorius paskutinę pusmečio dieną rašo įsakymą dėl dalykų, kursų, modulių, grupių keitimo, paskelbia mokiniams ir mokytojams.

8. Mokinys keisti dalyko programą ar programos kursą gali, atsiskaitęs (išlaikęs įskaitą) iš to dalyko programos kurso ar dalyko programos kursų bei mokėjimo lygio skirtumų. Įskaitos pažymį direktoriaus pavaduotoja ugdymui įrašo į elektroninį dienyną. Pusmečio pažymys, aukštinant kursą, mokėjimo lygį arba renkantis naują mokomąjį dalyką, išvedamas iš bendrojo kurso, B1 mokėjimo lygio ir/arba įskaitos įvertinimų. Mokiniui, kuris mokysis pagal programos bendrąjį kursą arba keičia mokėjimo lygį į žemesnį, ir kurį tenkina turimas išplėstinio kurso ar B1 mokėjimo lygio įvertinimas, įskaitos laikyti nereikia. Jei keisdamas kursą iš A į B mokinys nori laikyti įskaitą, tai turi atsispindėti jo prašyme. Žeminant kursą, įskaitos pažymys laikomas pusmečio arba metiniu įvertinimu. Turint nepatenkinamą įvertinimą, keisti mokėjimo lygį į aukštesnį negalima.